Дума: като (като`)
Какво значи думата?
_предлог._\n#1 За посочване на сходство или еднаквост между предмети, явления, признаци или свойства. _И той е като баща си. Навън е горещина като огън. Бял като сняг. Работя като роб. Пее като славей. Яде като слон._\n#2 При свеждане на качества на лица и предмети към по-частна категория за функция, професия, длъжност и др.). _Като учител е добър, но като баща не е. Като апартамент е хубав, но не е подходящ за тях. Работи като журналист. Известен е като поет._\n#3 При посочване или изброяване на образци, примери. _Трябва да се ядат плодове като ябълки, круши, сливи. Обичам леки напитки като бирата._ \n\n----\n\n+съюз.\n#1 За въвеждане на подчинено изречение за начин. _Върви, като куца._\n#2 За въвеждане на подчинено изречение за време. _Като си идвах, заваля дъжд. Като се върна, ще се обадя по телефона._\n#3 За въвеждане на подчинено изречение за условие или причина. _Като работиш добре, ще те оценят. Като не искаш, няма да дойдеш. Като нямаш пари, няма да пътуваш._\n* _Като да/като че/като че ли._ — Въвеждат подчинени изречения за сравнение, означаващи предположение, несигурност. _Държи се така,като че ли му е слугиня. Върви, като че ще литне._\n* _Тъй като._ — Въвежда подчинено изречение за причина. _Не мога да ти я дам, тъй като книгата ми трябва._\n* _Щом като._ — Въвежда подчинено изречение за време, за причина. _Щом като се върна, ще излезем на разходка. Щом като ти не можеш да дойдеш, ще си намеря друга компания._